
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 262 

28 Φεβρουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 175212/Ε3/25212/3.2.2005 
απόφασης «Απαγόρευση εξαγωγής πολεμικού υλι¬ 
κού στην Ακτή Ελεφαντοστού». 1 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας στατιστικών εργασιών 
για τις ανάγκες των οικονομικών και βραχυχρόνιων 


δεικτών, καθώς και έγκριση χρησιμοποίησης στατι¬ 
στικών οργάνων και καθορισμός αμοιβής τους. 2 

Τροποποίηση της υπ’ αριθμ. 9305/22/31.1.2005 από¬ 
φαση της Υπουργού Εθνικής Παιδείας και Θρη¬ 
σκευμάτων. 3 

Συμπλήρωση και τροποποίηση της υπ’ αριθμ. 

112933/Γ2/12.10.2004 υπουργικής απόφασης «Κα¬ 


θορισμός εξεταστέας ύλης ειδικών εισαγωγικών 


εξετάσεων αποφοίτων Τ.Ε.Ε., σχολικού έτους 2004 - 
2005». 4 

Έγκριση υπερωριακής εργασίας μιας υπαλλήλων του 
Υπουργείου Εξωτερικών. 5 

Έγκριση υπερωριακής απασχόλησης υπαλλήλων του 
Οργανισμού Τουριστικής Εκπαίδευσης και Κατάρ¬ 
τισης (του Υπουργείου Τουριστικής Ανάπτυξης).... 6 

Σύσταση Κέντρου Υγείας (Κ.Υ.) στην αστική περιοχή 
του Δήμου Κερατσινίου, Νομαρχίας Πειραιά, Νο¬ 
μού Αττικής. 7 

Σύσταση πάγιας προκαταβολής στο Πε.Σ.Υ.Π. Στερε¬ 
ός Ελλάδας για την αποκεντρωμένη και ανεξάρτη¬ 
τη υπηρεσιακή μονάδα του Γ.Ν. Καρπενησιού. 8 

Εξουσιοδότηση στο Διοικητικό Συμβούλιο του Νο¬ 
μικού Προσώπου Δημοσίου Δικαίου Ε.Υ.Α.Θ. Πα¬ 
γίων, για υπογραφή εγγράφων «Με εντολή 
Υπουργού». 9 


ΑΠΟΦΑΣΕΙ Σ 

Αριθ. 175293/Ε3/25293 (1) 

Τροποποίηση της υπ’ αριθμ. 175212/Ε3/25212/3.2.2005 
απόφασης «Απαγόρευση εξαγωγής πολεμικού υλικού 
στην Ακτή Ελεφαντοστού». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

1. Τις διατάξεις 

1.1. Του Ν. 936/1979 «περίτροποποιήσεως και συμπλη- 
ρώσεως των περί Εξωτερικού Εμπορίου Διατάξεων» άρ¬ 
θρα 1 και 8 (ΦΕΚ 144/Α/1979). 

1.2. Του Ν. 1558/1985 « περί Κυβερνήσεως και Κυβερ¬ 
νητικών Οργάνων (ΦΕΚ 137/Α/1985). 

1.3. Του Ν. 2168/1993 « Ρύθμιση θεμάτωνπου αφορούν 
όπλα, πυρομαχικά, εκρηκτικές ύλες, εκρηκτικούς μηχανι¬ 
σμούς» άρθρο 3 (ΦΕΚ 147/Α/1993). 

1.4. Του Π.Δ. 178/2000 «Οργανισμός του Υπουργείου 
Εθνικής Οικονομίας» άρθρο 36 (ΦΕΚ 165/Α/2000). 

1.5. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ57/Α/2002). 

2. Τις αποφάσεις: 

2.1 Την υπ’ αριθμ. 126263/Ε3/6263/4.10.2001 του Υφυ¬ 
πουργού Εθνικής Οικονομίας «περί ρυθμίσεως διαδικα¬ 
σιών εξαγωγής - επανεξαγωγής - πώλησης - μεταπώλη¬ 
σης εμπορευμάτων» (ΦΕΚ 1359/Β/2001). 

2.2. Την υπ’ αριθμ. 175212/Ε3/25212/3.2.2005 του 
Υπουργού Οικονομίας και Οικονομικών «Απαγόρευση 
εξαγωγής πολεμικού υλικού στην Ακτή Ελεφαντοστού». 

3. Την υπ’ αριθμ. 1572/2004 απόφαση του Συμβουλίου 
Ασφαλείας του Ο.Η.Ε. 

4. Την υπ’ αριθμ. 852/2004 κοινή θέση ΚΕΠΠΑ (Ι_ 
368/50/2004). 

5. Τον υπ’ αριθμ. 174/2.2.2005 Κανονισμό του Συμβου¬ 
λίου της (ΕΚ.) (Ι_ 29/5/2005). 

6. Το γεγονός ότι, από τις διατάξειςτης παρούσης από¬ 
φασης δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 

Η παράγραφος 1 της υπ’ αριθμ. 175212/Ε3/ 25212/ 
3.2.2005 απόφασής μας αντικαθίσταται ως εξής: 

1. Απαγορεύεται η προμήθεια, πώληση (εξαγωγή - επα- 
νεξαγωγή - διαμετακόμιση) οπλισμού και κάθε είδους συ¬ 
ναφούς υλικού, συμπεριλαμβανομένων των όπλων και 
πυρομαχικών, στρατιωτικών οχημάτων και εξοπλισμού, 
παραστρατιωτικού εξοπλισμού και των ανταλλακτικών 
αυτών καθώς και του εξοπλισμού που μπορεί να χρησιμο¬ 
ποιηθεί για εσωτερική καταστολή όπως, αυτός περιλαμ¬ 
βάνεται στο συνημμένο Παράρτημα I. 

α) από οποιονδήποτε από τη χώρα μας στην Ακτή του 
Ελεφαντοστού και 

β) από οπουδήποτε προς την Ακτή του Ελεφαντοστού 
από Έλληνες υπηκόους και εταιρείες που έχουν συσταθεί 
και λειτουργούν βάσει της Ελληνικής νομοθεσίας ανε¬ 
ξαρτήτως του τόπου δραστηριοποίησής τους. 

Οι παραπάνω απαγορεύσεις αφορούν και τη μεταφορά 
των προαναφερομένων υλικών με σκάφη ή αεροσκάφη 
που φέρουν την Ελληνική σημαία και ανεξάρτητα εάν τα 
υλικά αυτά προέρχονται ή όχι από τα εδάφη των Κρατών 
-Μελών της Ευρωπαϊκής Ένωσης 

2. Κατά τα λοιπά ισχύει ως έχει η υπ’ αριθμ. 175212/ 
Ε3/25212/3.2.2005 απόφασή μας. 

3. Οι παραβάτες της παρούσας διώκονται σύμφωνα με 
το άρθρο 8 του Ν. 936/1979. 

Ισχύει από την ημερομηνία της υπογραφής της. 


ΠΑΡΑΡΤΗΜΑ I 

Κατάλογος με τον εξοπλισμό που θα μπορούσε να 
χρησιμοποιηθεί για εσωτερική καταστολή, όπως 
προβλέπεται στο άρθρο 3 

Ο ακόλουθος κατάλογος δεν περιλαμβάνει τα αντικεί¬ 
μενα που έχουν ειδικά σχεδιαστεί ή τροποποιηθεί για 
στρατιωτική χρήση. 

1. Κράνη προστασίας από βλήματα και χτυπήματα, 
ασπίδες προστασίας από χτυπήματα και ασπίδες προ¬ 
στασίας από βλήματα και ειδικά σχεδιασμένα εξαρτήμα- 
τάτους. 

2. Ειδικά σχεδιασμένος εξοπλισμός δακτυλοσκόπησης. 

3. Ηλεκτρικοί προβολείς. 

4. Κατασκευαστικός εξοπλισμός που διαθέτει προστα¬ 
σία από τα βλήματα. 

5. Κυνηγετικά μαχαίρια. 

6. Ειδικά σχεδιασμένος εξοπλισμός παραγωγής για την 
κατασκευή τυφεκίων κυνηγετικού διαμετρήματος. 

7. Εξοπλισμός βιοτεχνικής παραγωγής πυρομαχικών. 

8. Συσκευές παρακολούθησης επικοινωνιών. 

9. Οπτικοί ανιχνευτές στερεής κατάστασης. 

10. Συσκευές ενίσχυσης της εικόνας. 

11. Τηλεσκοπικά σκόπευτρα. 


12. Λειόκανα όπλα και τα σχετικά πυρομαχικά τους, 
πλην εκείνων που σχεδιάζονται ειδικά για στρατιωτική 
χρήση και τα ειδικά σχεδιασμένα εξαρτήματάτους. Εξαι¬ 
ρούνται: 

- πιστόλια σηματοδοσίας, 

- τα αεροβόλα όπλα ή τα όπλα φυσιγγίων που έχουν 
σχεδιαστεί ως βιομηχανικά εργαλεία ή για την αναίμακτη 

αναισθητοποίηση των ζώων. 

13. Εξομοιωτές για την εξάσκηση στη χρήση πυροβό¬ 
λων όπλων και τα ειδικά σχεδιασμένα ή τροποποιημένα 
εξαρτήματάτους και συστατικά τους μέρη. 

14. Βόμβες και χειροβομβίδες, πλην εκείνων που είναι 
ειδικά σχεδιασμένες για στρατιωτική χρήση και τα ειδικά 
σχεδιασμένα εξαρτήματά τους. 

15. Αλεξίσφαιρα γιλέκα, πλην εκείνων που κατασκευά¬ 
ζονται σύμφωνα με στρατιωτικές προδιαγραφές και τα ει¬ 
δικά σχεδιασμένα εξαρτήματάτους. 

16. Επαγγελματικά οχήματα με κίνηση σε όλους τους 
τροχούς με ικανότητες κίνησης εκτός δρόμου και τα 
οποία έχουν κατασκευαστεί ή στα οποία έχει προσαρμο¬ 
στεί βαλλιστική θωράκιση καθώς και η ειδική θωράκιση 
για τα οχήματα αυτά. 

17. Εκτοξευτήρες ύδατος και τα ειδικά σχεδιασμένα ή 
τροποποιημένα εξαρτήματά τους. 

18. Οχήματα εφοδιασμένα με εκτοξευτήρες ύδατος. 

19. Ειδικά σχεδιασμένα ή τροποποιημένα οχήματα τα 
οποία καθίστανται ηλεκτροφόρα για την απώθηση επιτι¬ 
θεμένων καθώς και τα ειδικά σχεδιασμένα ή τροποποιη¬ 
μένα εξαρτήματάτους για το σκοπό αυτό. 

20. Ακουστικές συσκευές τις οποίες παρουσιάζει ο κατα¬ 
σκευαστής ή ο προμηθευτής ως κατάλληλες για τον έλεγχο 
των ταραχών και τα ειδικά σχεδιασμένα εξαρτήματά τους. 

21. Πέδες (ποδών), αλυσίδες πρόσδεσης περισσοτέ¬ 
ρων του ενός ατόμων, αγκύλια (κρίκοι ποδών) και ζωστή¬ 
ρες για τη χορήγηση ηλεκτρικών σοκ, ειδικά σχεδιασμένα 
για τον περιορισμό ανθρώπων. Εξαιρούνται: χειροπέδες 
των οποίων η μέγιστη συνολική διάσταση μαζί με την αλυ¬ 
σίδα δεν υπερβαίνει τα 240 πιπι όταν ασφαλίζεται. 

22. Φορητές συσκευές σχεδιασμένες ή τροποποιημέ¬ 
νες για τον έλεγχο των ταραχών ή για αυτοπροστασία με 
τη χορήγηση ουσίας εξουδετέρωσης (όπως δακρυγόνο 
αέριο ή σπρέϊ πιπεριού) και τα ειδικά σχεδιασμένα εξαρ¬ 
τήματά τους. 

23. Φορητές συσκευές σχεδιασμένες ή τροποποιημέ¬ 
νες για τον έλεγχο των ταραχών ή για αυτοπροστασία με 
τη χορήγηση ηλεκτρικού σοκ [περιλαμβανομένων των 
ράβδων και ασπίδων χορήγησης ηλεκτρικού σοκ, όπλων 
προσωρινής παράλυσης και όπλων εκτόξευσης βελών 
που προξενούν ηλεκτρικό σοκ (ΙαεθΓε)] και τα εξαρτήμα¬ 
τά τους που έχουν σχεδιαστεί ή τροποποιηθεί ειδικά για 
το σκοπό αυτά. 

24. Ηλεκτρονικός εξοπλισμός για την ανίχνευση κρυμ¬ 
μένων εκρηκτικών και τα ειδικά σχεδιασμένα εξαρτήματά 
του. Εξαιρούνται: τηλεοράσεις ή συσκευές εντοπισμού 
με ακτίνες X. 

25. Εξοπλισμός ηλεκτρονικών παρεμβολών ειδικά σχε¬ 
διασμένος για την πρόληψη της εκπυρσοκρότησης με τη¬ 
λεχειρισμό ραδιο-σημάτων αυτοσχέδιων εκρηκτικών μη¬ 
χανισμών και τα ειδικά σχεδιασμένα εξαρτήματά του. 

26. Ειδικά σχεδιασμένος εξοπλισμός και συσκευές για 
την πυροδότηση εκρήξεων με ηλεκτρικά ή μη μέσα, συ¬ 
μπεριλαμβανομένων των πυροδοτικών μηχανισμών, των 

πυροκροτητών, των ενισχυτών και του πυραγωγού σχοι¬ 
νιού και των ειδικά σχεδιασμένων εξαρτημάτων τους. 
Εξαιρούνται: ο εξοπλισμός που έχει σχεδιαστεί ειδικά για 
συγκεκριμένη εμπορική χρήση που συνίσταται στην ενερ¬ 
γοποίηση ή λειτουργία με εκρηκτικά μέσα άλλου εξοπλι¬ 
σμού ή συσκευών, προορισμός των οποίων δεν είναι η δη¬ 
μιουργία εκρήξεων (π.χ. σύστημα πυροδότησης των αε¬ 
ρόσακων των αυτοκινήτων, συστήματα αναστολής των 
ηλεκτρικών υπερτάσεων των διατάξεων ενεργοποίησης 
πυροσβεστικών συστημάτων καταιονισμού). 

27. Εξοπλισμός και συσκευές ειδικά σχεδιασμένες για 
την πυροτεχνουργία. Εξαιρούνται: 

- «κουβέρτες» για προστασία από εκρήξεις βομβών, 

- τα δοχεία που είναι σχεδιασμένα για την υποδοχή αντι- 
κειμένωντα οποία είναι, ή υπάρχουν υποψίες ότι είναι, αυ¬ 
τοσχέδιοι εκρηκτικοί μηχανισμοί. 

28. Εξοπλισμός νυκτερινής όρασης και θερμικής απει¬ 
κόνισης και συσκευές ενίσχυσης της εικόνας ή οι αντί¬ 
στοιχοι αισθητήρες στερεής κατάστασης. 

29. Εκρηκτικά γραμμικής κοπής. 

30. Εκρηκτικά και συγγενείς ουσίες: 

- αματόλη, 

- νιτροκυτταρίνη (με περιεκτικότητα σε άζωτο που 
υπερβαίνει το 12,5%), 

- νιτρογλυκόλη, 

- τετρανικός πενταερυθρίτης (ΡΕΤΝ), 

- πικρυλοχλωρίδιο, 

-τρινιτροφαινυλομεθυλονιτραμίνη (ΙθΐτγΙ), 

- 2,4,6-τρινιτροτολουόλιο (ΤΝΤ). 

31. Ειδικά σχεδιασμένο λογισμικό και η απαιτούμενη τε¬ 
χνολογία για όλα τα αντικείμενα του καταλόγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2368/Γ7-179 (2) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας στατιστικών εργασιών για 
τις ανάγκες των οικονομικών και βραχυχρόνιων δει¬ 
κτών, καθώς και έγκριση χρησιμοποίησης στατιστικών 
οργάνων και καθορισμός αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν .Δ. 3627/1956 «περί οργανώσεως της ΕΣΥΕ» και 
των Π.Δ. 1143/1980 «περί οργανισμού της ΕΣΥΕ» και 
226/2000 «οργανισμός της Γ.Γ. ΕΣΥΕ». 

β. Του Π.Δ. 81/21.3.2002 (ΦΕΚ57τ.Α'/21.3.2002) με θέμα 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών». 

γ. Του Ν. 1558/1985 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/1992 και του 
άρθρου 1 του Ν. 2469/1997. 

δ. Του άρθρου 9, του Ν. 2392/1996 «πρόσβαση της Γε¬ 
νικής Γραμματείας Εθνικής Στατιστικής Υπηρεσίας της 
Ελλάδος (Γ.Γ. ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 


μάτων διενέργειας απογραφών και στατιστικών εργα¬ 
σιών, καθώς και θεμάτων της Γ.Γ. ΕΣΥΕ». 

ε. Του άρθρου 22 του Ν. 2362/1995 «περί Δημοσίου Λογιστι¬ 
κού Ελέγχου των δαπανώντου Κράτους και άλλες διατάξεις». 

στ. Του άρθρου 7 της υπ’ αριθμ. 14650/ΔΙΟΕ 
85/17.3.2004 απόφασης του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών» (ΦΕΚ 519/17.3.2004). 

2. Τον Κανονισμό (ΕΚ) του Συμβουλίου, με αριθ. 2494 της 
23ης Οκτωβρίου 1995 «για τη θέσπιση εναρμονισμένων δει¬ 
κτών τιμών καταναλωτή» (Ι_-257/27.10.1995) και τον Κανονι¬ 
σμό (ΕΚ) του Συμβουλίου, με αριθ. 1165της 19ης Μάίου 1998, 
«περί βραχυπροθέσμων στατιστικών» (Ε-162/5.6.1998). 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους διακοσίων ενενήντα 
τριών χιλιάδων ευρώ (293.000,00) για το οικονομικό έτος 
2005, η οποία θα βαρύνει τον ειδ. φορέα 23-750 (ΚΑΕ 
0871,0711) του τακτικού προϋπολογισμού της Γ.Γ. ΕΣΥΕ. 

Αναλυτικά, κατά το έτος 2005, θα δαπανηθούν: 

- 266.000,00 ευρώ στον ΚΑΕ 0871 

- 27.000,00 ευρώ στον ΚΑΕ 0711, αποφασίζουμε: 

1. α. Αναθέτουμε στη Διεύθυνση Οικονομικών και Βρα¬ 
χυχρόνιων Δεικτών της Γ.Γ. ΕΣΥΕ τη διεξαγωγή των στα¬ 
τιστικών εργασιών που απαιτούνται για την κατάρτιση 
των οικονομικών και βραχυχρόνιων δεικτών. 

β. Εγκρίνουμε και προκηρύσσουμε την πραγματοποίη¬ 
ση των στατιστικών εργασιών που απαιτούνται για την κα¬ 
τάρτιση των οικονομικών και βραχυχρόνιων δεικτών από 
τη Δ/νση Οικονομικών και Βραχυχρόνιων Δεικτών της Γ.Γ. 
ΕΣΥΕ, κατά τη διάρκεια του έτους 2005. 

2. Σκοπός της κατάρτισης των οικονομικών και βραχυ¬ 
χρόνιων δεικτών, στο πλαίσιο εφαρμογής και των σχετικών 
κανονισμών της Ε.Ε, είναι η παροχή στατιστικών στοιχείων 
για την παρακολούθηση των οικονομικών εξελίξεων. 

Για την κατάρτιση των αναφερόμενων δεικτών απαιτού¬ 
νται οι ακόλουθες εργασίες: 

• Οργάνωση και απαιτούμενος σχεδιασμός 

• Συλλογή και έλεγχος των σχετικών στοιχείων 

• Μηχανογραφική επεξεργασία δεδομένων και υπολο¬ 
γισμός δεικτών 

• Έκδοση προβλεπόμενων ενημερωτικών δελτίων και 
δημοσιευμάτων. 

3. Ερευνώμενη μονάδα είναι, κατά περίπτωση, η επιχεί¬ 
ρηση, το κατάστημα ή το νοικοκυριό. 

Οι καταρτιζόμενοι δείκτες καλύπτουν το σύνολο της 
Χώρας και τα σχετικά αποτελέσματα ανακοινώνονται, κα¬ 
τά περίπτωση, κάθε μήνα ή κάθε τρίμηνο. 

4. Για τη διενέργεια και την ολοκλήρωση των ανωτέρω 
στατιστικών εργασιών θα χρησιμοποιηθούν: 

• υπάλληλοι της Γ.Γ.ΕΣΥΕ μόνιμοι και με σύμβαση Ι.Δ., 
μετά από κατάλληλη εκπαίδευση, με δυνατότητα μετακί¬ 
νησης εντός και εκτός έδρας, 

• μέχρι 90 ιδιώτες - συνεργάτες, εφόσον οι ανάγκες 
συλλογής των στοιχείων δεν καλυφθούν από τους υπαλ¬ 
λήλους της Γ.Γ. ΕΣΥΕ. 

5. Καθορίζουμε την αμοιβή των οργάνων που απαιτού¬ 
νται για την υλοποίηση των αναφερόμενων στατιστικών 
εργασιών, ως εξής: 

Ιδιώτες - συνεργάτες, με αμοιβή 4,00 (τέσσερα) ευρώ, 
ανά πλήρως και ορθώς συμπληρωμένο ερωτηματολόγιο, 

Συνολική δαπάνη: 4,00 ευρώ χ 66500 ερωτηματολόγια 
=266.000,00 ευρώ, η οποία θα βαρύνει τον ΚΑΕ 0871. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Φεβρουάριου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 16278/Ζ2 (3) 

Τροποποίηση της υπ’ αριθμ. 9305/22/31.1.2005 απόφαση 
της Υπουργού Εθνικής Παιδείας και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 1 παρ. 12, 13 και 14του Ν. 2341/1995 (ΦΕΚ 
208/6.10.1995 τ. Α’) «Ρυθμίσεις θεμάτων του εκπαιδευτι¬ 
κού προσωπικού μειονοτικών σχολείων της Θράκης» και 
της παρ. 7 του άρθρου 9 του Ν. 2817/2000 (ΦΕΚ 78/ 
14.3.2000 τ.Α’). 

2. Το Ν. 2683/1999 (ΦΕΚ 19 Α) «Κύρωση κώδικα κατά¬ 
στασης Δημοσίων πολιτικών υπαλλήλων». 

3. Το άρθρο 4 του Ν. 2839/2000 (ΦΕΚ 196τ.Α’) «Ρυθμί¬ 
σεις θεμάτων ΥΠΕΣΔΑΑ». 

4. Τις διατάξεις των άρθρων 19 μέχρι και 32 και του άρ¬ 
θρου 47 του Π.Δ. 1/2003 (ΦΕΚ 1τ.Α'/3.1.2003) «Σύνθεση, 
συγκρότηση και λειτουργία των υπηρεσιακών συμβου¬ 
λίων Α/θμιας και Β/θμιας Εκπαίδευσης κ.λ.π.». 

5. Την υπ’ αριθμ. 127893/Ζ2/31.12.2004 απόφασή μας, 
με την οποία κυρώθηκαν τα αποτελέσματα των εκλογών 
για την ανάδειξη αιρετών εκπροσώπων στα Υπηρεσιακά 
Συμβούλια, ενόψει της συγκρότησης του Υ.Σ.Μ.Ε. για τη 
διετία 2005 - 2007. 

6. Το υπ’ αριθμ. Φ. 30.1/69/18.1.2005 έγγραφο του Συ¬ 
ντονιστή Μειονοτικών Σχολείων Α/θμιας και Β/θμιας Εκ¬ 
παίδευσης. 

7. Το πραγματικό γεγονός ότι η θητεία των μελών του 
Υ.Σ.Μ.Ε., που είχε συγκροτηθεί με την υπ’ αριθμ. 
13869/Ζ2/12.2.2003 απόφαση του ΥΠ.Ε.Π.Θ., έληξε στις 
31.12.2004. 

8. Την υπ’ αριθμ. 9305/Ζ2/31.1.2005 (ΦΕΚ 147τ.Β’) από¬ 
φασή μας, αποφασίζουμε: 

Τροποποιούμε την υπ’ αριθμ 9305/Ζ2/31.1.2005 (ΦΕΚ 
147 τ.Β’) απόφασή μας, με την οποία συγκροτήθηκε το 
Υπηρεσιακό Συμβούλιο Μειονοτικής Εκπαίδευσης 
(Υ.Σ.Μ.Ε.) ως προς τα αναπληρωματικά μέλη του Συμ¬ 
βουλίου αυτού και ορίζουμε ως αναπληρωματικό μέλος 
του τακτικού μέλους: 

1. Γραμματίκα Βασιλείου, Λέκτορα του τμήματος Γλώσ¬ 
σας, Φιλολογίας και Πολιτισμού ΠαρευξείνιωνΧωρώντου 
Δημοκρίτειου Πανεπιστημίου Θράκης, την Κουρατσή Ευ¬ 
ρυδίκη, Σχολική Σύμβουλο Π.Ε. Ν. Έβρου αντί του Γεωρ- 
γακόπουλου Ιωάννη, Διευθυντή του 6ου Δημ. Σχολ. Π. Φα¬ 
λήρου - 2ου Γ ραφείου ΠΕ - Δ' Δ/νσης Ν. Αττικής. 

2. Άλλιου Πέτρου, Διευθυντή της Ειδικής Παιδαγωγι¬ 
κής Ακαδημίας Θεσ/νίκης (Ε.Π.Α.Θ.), τον Καλογιαννίδη 
Μιχαήλ, Σχολικό Σύμβουλο Β’ Περιφέρειας Μειονοτικών 
σχολείων Ν. Ροδόπης αντί του Γεωργιάδη Νικολάου, 
Σχολικού Συμβούλου 4ης Περιφέρειας ΔΈ. Ν. Δράμας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 16469/Γ2 (4) 

Συμπλήρωση και τροποποίηση της υπ’ αριθμ. 112933/Γ2/ 
12.10.2004 υπουργικής απόφασης «Καθορισμός εξε¬ 
ταστέας ύλης ειδικών εισαγωγικών εξετάσεων απο¬ 
φοίτων Τ.Ε.Ε., σχολικού έτους 2004-2005». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγρ. 6 του άρθρου 2 του Ν. 
2640/1998 (ΦΕΚ 206 τ.Α’) όπως τροποποιήθηκε και ισχύει 
με τις διατάξεις του εδαφίου β’ της παραγρ. 9.1 του άρ¬ 
θρου 1 του Ν. 2909/2001 (ΦΕΚ90τ.Α’) καθώς και του εδα¬ 
φίου 3 του άρθρου 2του Ν. 2942/2001 (ΦΕΚ 202τ.Α’). 

2. Την εισήγηση του Παιδαγωγικού Ινστιτούτου όπως 
αυτή διατυπώθηκε με την υπ’ αριθμ. 20/21.10.2004 πράξη 
του τμήματος Τεχνικής και Επαγγελματικής Εκπαίδευσης 
του Παιδαγωγικού Ινστιτούτου. 

3. Την υπ’ αριθμ. 112933/Γ2/12.10.2004 υπουργική από¬ 
φαση «Εξεταστέα Ύλη Μαθημάτων Β’ Κύκλου Σπουδών 
ημερησίων και εσπερινών ΤΕΕ για εισαγωγή αποφοίτων 
στα ΤΕΙ, σχολικού έτους 2004-2005». 

4. Την υπ’ αριθμ. 37876/ΣΤ5/26.4.2004 (ΦΕΚ608 Β') υπουρ¬ 
γική απόφαση «Καθορισμός αρμοδιοτήτων Υφυπουργών 
του Υπουργείου Εθνικής Παιδείας και Θρησκευμάτων». 

5. Τις διατάξεις του άρθρου 29 Ατού Ν. 1558/1985 (ΦΕΚ 
137 τ.Α’) όπως συμπληρώθηκε με το άρθρο 27 του Ν. 
2081/1992 (ΦΕΚ 154 Α’) και τροποποιήθηκε με το άρθρο 1 
παραγρ. 2Ατου Ν. 2469/1997 (ΦΕΚ38τ.Α') και το γεγονός 
ότι από την απόφαση αυτή δεν προκαλείται δαπάνη εις 
βάρος του κρατικού προϋπολογισμού, αποφασίζουμε: 

Α. Την τροποποίηση της Εξεταστέας Ύλης του μαθή¬ 
ματος «Εκπομπή και Λήψη Ραδιοφωνικού Σήματος», της 
Ειδικότητας «Ηλεκτρονικός Οπτικοακουστικών Συστημά¬ 
των» του Ηλεκτρονικού τομέα, Β’ Κύκλου Ημερησίων ΤΕΕ 
για εισαγωγή αποφοίτων στα ΤΕΙ, σχολικού έτους 2004 - 
2005 ως εξής: 

ΜΑΘΗΜΑ: ΕΚΠΟΜΠΗ ΚΑΙ ΛΗΨΗ ΡΑΔΙΟΦΩΝΙΚΟΥ ΣΗ¬ 
ΜΑΤΟΣ 

Διδακτικό βιβλίο: «Εκπομπή και Λήψη Ραδιοφωνικού Σή¬ 
ματος (Β. Κώτσου, I. Κυριάκη, Ν. Τουσούνη).Έκδοση ΠΙ 


/ΟΕΒΔ. 

Α/Α ΚΕΦΑΛΑΙΟ / Περιεχόμενο Σελίδες 

(από... έως) 

1 Τ / Εισαγωγή στις Βασικές Αρχές Ραδιοεπικοινωνίας 10-20 
(εκτός των παραγράφ. 1.3,1.4,1.7) 

2 2° / Σήματα (εκτός του Σχ. 2.15) 22-38 

3 3° / Διαδικασίες Μετάδοσης Σημάτων (εκτός των 40-70 

Σχ. 3.2 έως και 3.8 καθώς και του Σχ. 3.33) 


4 4°/Πομποί ΑΜ και ΡΜ (εκτός των Σχ. 4.11,4.13 και 4.27 72-97 
και των παραγρ. 4.14,4.15,4.16,4.17,4.18,4.19, 

4.21,4.22 και 4.23.4) 

5 5°/Μεταφορά και Εκπομπή Διαμορφωμένου Σήματος 100-138 
- Γραμμές - Κεραίες - Διάδοση (εκτός των παραγρ. 5.6 

έως και 5.6.4 και παραγρ. 5.12.2 έως 5.12.3.5) 

6 7°/Αναλυτική παρουσίαση βαθμιδών του δέκτη 156-178 

(εκτός παραγρ. 7.1.1 έως 7.1.3) 

Β. Τη συμπλήρωση στην Εξεταστέα Ύλη του μαθήμα¬ 
τος «Σύγχρονες Γεωργικές Επιχειρήσεις» του τομέα Γεω- 
πονίας, Τροφίμων και Περιβάλλοντος ως εξής: Εξετάζε¬ 
ται μόνο το θεωρητικό μέρος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.3215 (5) 

Έγκριση υπερωριακής εργασίας μιας υπαλλήλων του 
Υπουργείου Εξωτερικών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/ 
1992. 

2. Το Π.Δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το Π .Δ. 436/1991. 

3. Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
τοΝ.Δ. 264/1973. 

6. Τις διατάξεις του άρθρου 18 του Π.Δ/τος της 
8.4.1932, περί κωδικοποιήσεως των διατάξεων των Νό¬ 
μων, «περί χρονικών ορίων εργασίας εις τα καταστήματα 
κ.λ.π.», που διατηρήθηκε σε ισχύ μετο άρθρο 16του Ν.Δ. 
1037/1971 «περί χρονικών ορίων λειτουργίας καταστημά- 
των και εργασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξειςτου Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξειςτου Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση, «Μεταβίβαση εξουσίας υπογραφής 
σύμφωνα μετο άρθρο 7 παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την υπ’ αριθμ. οίκ. 2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 4845/31.12.2004 (ΦΕΚ 1968/Β/ 

31.12.2004) απόφαση του Υπουργού Απασχόλησης και 
Κοιν. Προστασίας «Καθορισμός ανωτάτων ορίων υπερω- 
ριακής απασχόλησης των εργαζομένων στις βιομηχανι¬ 
κές, βιοτεχνικές επιχειρήσεις, εκμεταλλεύσεις και εργα¬ 
σίες . Α'.... ημερολογιακού εξαμήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. ΣΤ4/Φ.084/ΑΣ 14711/2.2.2005 έγγρα¬ 
φο του Υπουργείου Εξωτερικών. 


16. Την από 8.2.2005 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι η υπάρχει εγγεγραμμένη πίστωση 
στον προϋπολογισμό του Υπουργείου, ποσό 69.000 ευρώ 
περίπου, ΚΑΕ 0511, 0512 του Φορέα 09-110, αποφασί¬ 
ζουμε: 

1. Εγκρίνουμε την υπερωριακή εργασία: 

Για 18 υπαλλήλους του Υπουργείου Εξωτερικών ιδιωτι¬ 
κού δικαίου αορίστου και ορισμένου χρόνου, ως εξής: 

1) Για 2 οδηγούς αορίστου χρόνου, οι οποίοι απασχο¬ 
λούνται στα γραφεία Υφυπουργών, μέχρι 70 ώρες, το μή¬ 
να ο καθένας και 

2) Για 16 υπαλλήλους αορίστου και ορισμένου χρόνου, 
μέχρι 40 ώρες το μήνα ο καθένας, πλέον των νομίμων 
ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως και 
μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2005 

Ο Γενικός Γραμματέας Υπουργείου 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

-♦- 

Αριθ.3214 (6) 

Έγκριση υπερωριακής απασχόλησης υπαλλήλων του 
Οργανισμού Τουριστικής Εκπαίδευσης και Κατάρτι¬ 
σης (του Υπουργείου Τουριστικής Ανάπτυξης). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/ 
1992. 

2. Το Π.Δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το Π.Δ. 436/1991. 

3. Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το Ν.Δ. 264/1973. 

6. Τις διατάξεις του άρθρου 18 του Π.Δ/τος της 
8.4.1932, περί κωδικοποιήσεως των διατάξεων των Νό¬ 
μων, «περί χρονικών ορίων εργασίας εις τα καταστήματα 
κ.λ.π.», που διατηρήθηκε σε ισχύ μετο άρθρο 16του Ν.Δ. 
1037/1971 «περί χρονικών ορίων λειτουργίας καταστημά¬ 
των και εργασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση, «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την υπ’ αριθμ. οίκ. 2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 4845/23.12.2004 απόφαση του 
Υπουργού Απασχόλησης και Κοιν. Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες . . . . Α'. . . ημερολο¬ 
γιακού εξαμήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. 1252/28.1.2005 έγγραφο του Υπουρ¬ 
γείου Τουριστικής Ανάπτυξης. 

16. Την από 8.2.2005 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι η υπάρχει εγγεγραμμένη πίστωση 
στον προϋπολογισμό του ΥπουργείουΤουριστικής Ανά¬ 
πτυξης, ποσό 30.000 ευρώ, ΚΑ 0261, αποφασίζουμε: 

1. Εγκρίνουμε την υπερωριακή εργασία: 

Για 13 υπαλλήλους ΙΔΑΧτου Οργανισμού Τουριστικής 
Εκπαίδευσης και Κατάρτισης του Υπουργείου Τουριστι¬ 
κής Ανάπτυξης, μέχρι 50 ώρες το μήνα ο καθένας συνολι¬ 
κά, πλέον των νομίμων ορίων υπερωριακής απασχόλη¬ 
σης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως και 
μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2005 

Ο Γενικός Γραμματέας Υπουργείου 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

-♦- 

Αριθ.Υ3α/ΓΠ 112546/03 (7) 

Σύσταση Κέντρου Υγείας (Κ.Υ.) στην αστική περιοχή του 
Δήμου Κερατσινίου, Νομαρχίας Πειραιά, Νομού Αττι¬ 
κής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 2889/2001 (ΦΕΚ 37 Α /2001). 

2. Τις διατάξεις του άρθρου 24, του Ν. 3172/2003 (ΦΕΚ 
197 Α'/6. 8.2003). 

3. Τις διατάξεις των άρθρων 1 και 5 του Ν. 2194/1997 
(ΦΕΚ34 Α'/1997). 

4. Τις διατάξεις του άρθρου 14, 15 και 17 και 19του Ν. 
1397/1983 (ΦΕΚ 143 Α'/1983). 

5. Τις διατάξεις της παρ. 2 του άρθρου 1, του Ν. 2469/ 
1997 (ΦΕΚ 38 Α71997) και το γεγονός ότι από τις διατά¬ 


ξεις της απόφασης αυτής θα προκληθεί δαπάνη για την 
ανέγερση κτιρίου και τον εξοπλισμό του, η οποία ανέρχε¬ 
ται στο ποσό των τεσσάρων εκατομμυρίων τριακοσίων 
πενήντα χιλιάδων (4.350.000) ευρώ, περίπου, έκτων οποί¬ 
ων 2.950.000 ευρώ για την κατασκευή του κτιρίου και 
1.400.000 ευρώ για την προμήθεια πόσης φύσεως εξο¬ 
πλισμού, και θα χρηματοδοτηθεί από πόρους, του Επιχει¬ 
ρησιακού Προγράμματος «Υγεία - Πρόνοια» 2000 - 2006, 
Άξονας 1 «Υγεία», Μέτρο 1.1 «Ανάπτυξη Υπηρεσιών Πρω¬ 
τοβάθμιας Φροντίδας Υγείας». 

6. Την υπ’ αριθμ. ΔΙΔΚ/Φ.1/2/6139/2004/ΦΕΚ 527 Β7 
24.3.2004 απόφαση ανάθεσης αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης. 

7. Την υπ’ αριθμ. 14650/ΔΙΟΕ 85/2004 (ΦΕΚ 519 Β7 
17.3.2004) απόφαση ανάθεσης αρμοδιοτήτων στους Υφυ¬ 
πουργούς Οικονομίας και Οικονομικών, αποφασίζουμε: 

Άρθρο 1 

Σύσταση 

1. Συνιστάται Κέντρο Υγείας (Κ.Υ.) στην αστική περιοχή 
του Δήμου Κερατσινίου, Νομαρχίας Πειραιά, Νομού Αττι¬ 
κής, ως αποκεντρωμένη οργανική μονάδα του Γενικού 
Νοσοκομείου «ΤΖΑΝΕΙΟ» Πειραιά, του Γ’ Πε.Σ.Υ. Αττικής, 
με έδρα το Δήμο Κερατσινίου. 

2. Το Κέντρο Υγείας Κερατσινίου οργανώνεται και λει¬ 
τουργεί σύμφωνα με τις διατάξεις του άρθρου 17 του Ν. 
1397/1983 (ΦΕΚ 143/Α/1983) «Εθνικό Σύστημα Υγείας». 

Άρθρο 2 

Σκοπός 

Σκοπός του Κ.Υ. είναι ο αναφερόμενος στις διατάξεις 
της παρ. Ι,του άρθρου 16του Ν. 2071/1992, και του άρ¬ 
θρου 15του Ν. 1397/1983. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Ν. ΚΑΚΛΑΜΑΝΗΣ 
-♦- 

Αριθ. ΔΥδγ/Γ.Π. 593 (8) 

Σύσταση πάγιας προκαταβολής στο Πε.Σ.Υ.Π. Στερεός 
Ελλάδας για την αποκεντρωμένη και ανεξάρτητη υπη¬ 
ρεσιακή μονάδα του Γ.Ν. Καρπενησιού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του Ν.Δ. 496/1974 «Περί Λογιστικού Ν.Π.Δ.Δ.» όπως 
έχειτροποποιηθεί, συμπληρωθεί και ισχύει μέχρι σήμερα. 

β. Του Ν.Δ. 2592/1953 «Περί οργάνωσης της Ιατρικής 
Αντίληψης» όπως έχει τροποποιηθεί, συμπληρωθεί και 
ισχύει μέχρι σήμερα. 

γ. Του Ν. 2889/2001 «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

δ. Του Ν. 3106/2003 «Αναδιοργάνωση του Εθνικού Συ¬ 
στήματος Κοινωνικής Φροντίδας και άλλες διατάξεις». 

2. Το Π.Δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών». 

3. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών (ΦΕΚ 519/τ.Β'/ 
17.3.2004). 

4. Την υπ’ αριθμ. Α3β/οικ. 14170/1986 απόφαση του 
Υπουργού Υγείας, Πρόνοιας και Κοινωνικών Ασφαλίσεων 
«Περί αναμόρφωσης του Οργανισμού του Γενικού Νοσο¬ 
κομείου Καρπενησιού», όπως αυτός τροποποιήθηκε και 
ισχύει μέχρι σήμερα. 

5. Το απόσπασμα πρακτικών της με αριθμ. 26ης/ 
2.12.2004συνεδρίασηςτουΔ.Σ. Πε.Σ.Υ.Π. Στερεός Ελλάδας. 

6. Το απόσπασμα πρακτικών της με αριθμ. 20ης/ 
13.10.2004συνεδρίασηςτουΔ.Σ.του Γ.Ν. Καρπενησιού. 

7. Τις συνθήκες λειτουργίας του Γ.Ν. Καρπενησιού. 

8. Το γεγονός ότι δενπροκαλείται δαπάνη σε βάρος του 
Κρατικού Προϋπολογισμού και του Προϋπολογισμού του 
Νοσοκομείου με την απόφαση αυτή, αποφασίζουμε: 

1. Συνιστούμε πάγια προκαταβολή στο Πε.Σ.Υ.Π. Στε¬ 
ρεός Ελλάδας για την αποκεντρωμένη και ανεξάρτητη 
υπηρεσιακή μονάδα του Γ.Ν. Καρπενησιού. 

2. Καθορίζουμε το ύψος της πάγιας προκαταβολής του 
Γ.Ν. Καρπενησιού στα 3.000,00 ευρώ και ορίζουμε τις πι¬ 
στώσεις των ΚΑΕ 0711, 0721, 0824, 0831, 0863, 0879, 
0881,0912,1312, 1413, 1429, 1431, 1435, 1841,1899του 
προϋπολογισμού του, σε βάρος των οποίων θα ενεργού- 
νται πληρωμές δαπανών από την πάγια προκαταβολή. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Π. ΔΟΥΚΑΣ Ν. ΚΑΚΛΑΜΑΝΗΣ 

-♦- 

Αριθ. 9071 (9) 

Εξουσιοδότηση στο Διοικητικό Συμβούλιο του Νομικού 
Προσώπου Δημοσίου Δικαίου Ε.Υ.Α.Θ. Παγίων, για 
υπογραφή εγγράφων «Με εντολή Υπουργού». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 29 Α’ του Ν. 1558/1985, όπως προστέ¬ 


θηκε με το άρθρο 27 του Ν. 2081/1992 (ΦΕΚ Α’ 154) και 
αντικαταστάθηκεμετο άρθρο 1 παρ. 2ατου Ν. 2469/1997 
(ΦΕΚ Α’ 38). 

β) Του άρθρου 3 του Ν. 2685/1999 «Κάλυψη δαπανών 
μετακινουμένων υπαλλήλων εντός και εκτός Επικράτειας 
και άλλες διατάξεις.» (ΦΕΚ 35 Α’). 

γ) Των άρθρων 22Β «Συγκρότηση του Διοικητικού Συμ¬ 
βουλίου», 22Γ «Αρμοδιότητες του Διοικητικού Συμβουλί¬ 
ου», και 22Θ «Εξουσιοδοτικές διατάξεις» του Ν. 
2937/2001 (ΦΕΚ 169 Α’). 

δ) Του Π .Δ. 331 /2001 «Οργανισμός του Υπουργείου Μα¬ 
κεδονίας Θράκης» (ΦΕΚ 221 Α’). 

ε) Του Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚΑ’ 128), όπως ισχύει. 

ζ) Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ Α' 165), όπως ισχύει. 

η) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ Α’ 57). 

2. Το υπ’ αριθμ. 932/29.11.2004 έγγραφο της Ε.Υ.Α.Θ. 
Παγίων. 

3. Την ανάγκη απλούστευσης των διαδικασιών και την 
ταχεία διεκπεραίωση των υποθέσεων του Νομικού Προ¬ 
σώπου Δημοσίου Δικαίου, Ε.Υ.Α.Θ. Παγίων. 

4. Το γεγονός ότι, από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Στις αρμοδιότητες του Διοικητικού Συμβουλίου του Νο¬ 
μικού Προσώπου Δημοσίου Δικαίου με την επωνυμία 
Ε.Υ.Α.Θ. Παγίων, όπως αυτές προβλέπονται στις διατά- 
ξειςτου άρθρου 22 Γ του Ν. 2937/2001, περιλαμβάνονται 
και οι εντολές μετακίνησης εκτός έδρας του Προέδρου 
και των μελών του Διοικητικού Συμβουλίου καθώς και η 
χορήγηση κανονικών και αναρρωτικών αδειών του Προέ¬ 
δρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Φεβρουάριου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΝΙΚΟΛΑΟΣ ΤΣΙΑΡΤΣΙΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ. 91 · - θ-γπηΜ: ννθβηΐΗδΙθΓ @ 01 . 91 - 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ-Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευι-ο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 ευτο προσαυξανόμενη κατά 

1 ευ ιό ανά 50 σελίδες. 






• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210 -4071010, ίαχ : 210 - 4071010 ίπίθτηθΐ 

ΙιΙΙρ://νννννν.Θΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευι-ο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυΐΌ. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 ευτο, ποσό το οποίο αφορά 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθτηθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























